Document ID: 32008R0901

KOMISIJAS REGULA (EK) Nr. 901/2008
(2008. gada 16. septembris),
ar ko 2008./2009. tirdzniecības gadā aptur ievedmuitas nodokļa piemērošanu attiecībā uz konkrētiem rūpnieciskā cukura daudzumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
Ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 142. pantu saistībā ar tās 4. pantu,
tā kā:
(1)
Regulas (EK) Nr. 1234/2007 142. pantā paredzēts, ka, lai nodrošinātu nepieciešamās piegādes šīs regulas 62. panta 2. punktā minēto produktu ražošanai, Komisija var pilnībā vai daļēji apturēt ievedmuitas nodokļa piemērošanu attiecībā uz konkrētiem cukura daudzumiem.
(2)
Piemērošanas noteikumi attiecībā uz Regulas (EK) Nr. 1234/2007 62. panta 2. punktā minētā rūpnieciskā cukura importu ir paredzēti 30.-30.d pantā Komisijas 2006. gada 28. jūnija Regulā (EK) Nr. 950/2006, ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem (2).
(3)
Lai Regulas (EK) Nr. 1234/2007 62. panta 2. punktā minēto produktu ražošanai nepieciešamo piegāžu cenu saglabātu pasaules tirgus cenas līmenī, Kopienas interesēs ir pilnībā apturēt ievedmuitas nodokļa piemērošanu cukuram, kas paredzēts minēto produktu ražošanai 2008./2009. tirdzniecības gadā, attiecinot šo noteikumu uz daudzumu, kas atbilst pusei no Kopienai vajadzīgā rūpnieciskā cukura daudzuma.
(4)
Tāpēc 2008./2009. tirdzniecības gadam ir jānosaka rūpnieciskā cukura importa daudzumi.
(5)
Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Saskaņā ar Regulas (EK) Nr. 950/2006 30. pantu 2008./2009. tirdzniecības gadā pilnībā aptur ievedmuitas nodokļa piemērošanu attiecībā uz 400 000 tonnām rūpnieciskā cukura ar KN kodu 1701 un kārtas numuru 09.4390.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2008. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 16. septembrī

Labels: 3
17
15